Arab Strap

Arab Strap foi un grupo musical de indie rock escocés. Pertencía ao selo independente Chemikal Underground, e desfíxose en 2006.

 Historia 
O cantante Aidan Moffat e o multi-instrumentista Malcolm Middleton creceron en Falkirk, onde compartían gusto polo Drag City gravando a grupos como Smog ou Will Oldham, así como o seu gusto polo alco barato. Comezaron a tocar xuntos en 1995, e en 1996 apareceu o seu primeiro disco, The Week Never Starts Round Here.

Durante os 10 anos de existencia Arab Strap traballaron con moitos músicos, como Jenny Reeve ou Stacey Sievewright, así como Adele Bethel e David Gow, que deixaron a formación para crear Sons and Daughters. Stuart Murdoch, de Belle & Sebastian, aparece no álbum Philophobia, pero a canción "The Boy with the Arab Strap" (e o disco a que dá título) foron creados entre os dous cantantes.

As marcas características de Arab Strap son as súas letras sórdidas e persoais, á par que honestas. Ao igual que The Proclaimers, banda tamén escocesa, as súas cancións son cantadas na súa lingua nativa, a lingua scots. Ao principio era esencialmente unha banda electroacústica cun son melancólico e sombrío, pero en posteriores álbums e concertos o grupo desenvolveu un son máis completo que se inspirou profundamente na música indie e dance.

 Discografía 
 Álbums de estudio 
 Álbum  Ano  Selo The Week Never Starts Round Here  1996  Chemikal Underground Philophobia  1998  Chemikal Underground Elephant Shoe  1999  Go! Beat The Red Thread  2001  Chemikal Underground Monday at the Hug and Pint  2003  Chemikal Underground The Last Romance  2005  Chemikal Underground As Days Get Dark  2021  Rock Action Records I'm Totally Fine With It Don't Give a Fuck Anymore  2024  Rock Action Records

 Álbums en directo 
 Mad For Sadness (Go! Beat, 3 de maio de 1999)
 The Cunted Circus (Private pressing, 2003)
 Acoustic Request Show (Private pressing, 2005)

 Recompilatorios e EPs 
 The Girls of Summer EP
 Live
 Cherubs EP
 Singles
 Fukd ID 2
 Quiet Violence
 The Shy Retirer EP
 Ten Years Of Tears

 Véxase tamén 
 Ligazóns externas 
 www.arabstrap.co.uk
 www.malcolmmiddleton.co.uk
 www.aidanmoffat.co.uk

Categoría:Grupos musicais de rock alternativo
Categoría:Grupos musicais de indie rock
Categoría:Grupos musicais de sadcore
Categoría:Grupos musicais de Escocia
Categoría:Grupos musicais formados en 1995
Categoría:Grupos musicais separados en 2006